





Sfinţii Timotei şi Mavra, ocrotitori ai familiei (3 mai) - Acatistul 
scris de părintele George Piţ în anul 1998 





În anul 2012 avem intenţia, dacă va rândui Dumnezeu lucrurile, să cerem 
aprobarea celui de al doilea hram al bisericii din Slimnic, anume Sfinţii mucenici 
Timotei şi soţia sa, Mavra, sărbătoriți pe data de 3 mai. Rugăciunile către aceşti 
sfinţi căsătoriţi să ocrotească familiile noastre. 


Viaţa Sfinţilor mucenici Timotei şi Mavra 























Sfinții Timotei şi Mavra au trăit în ţinutul Tebaidei din Egipt, într-un sat pe nume 
Petapion. Timotei se deosebea prin marea sa cucernicie şi prin măiestria sa „în 
scrierile sfinte” - adică iscusinţa de a citi (citirea fiind numită „cunoaştere a 
scrierilor sfinte”, deoarece oamenii învățau să citească folosind Scriptura sau 
scrieri religioase). De multe ori în timpul nopții, după terminarea treburilor zilnice, 
vecinii şi sătenii mai evlavioşi se adunau laolaltă şi obişnuiau să-i ceară să le 
citească din cărţile sfinte ale Scripturii pe care le avea, astfel ca sufletele lor 
însetate să-şi potolească setea şi să se bucure de auzirea cuvântului lui Dumnezeu. 
(În acei primi ani ai creştinătăţii era un lucru foarte deosebit ca să aibă cineva 
dintr-un cătun o copie a Sfintei Scripturi.) 


Văzându-i osârdia, episcopul 'Tebaidei I-a rânduit citeţ şi toţi sătenii nădăjduiau să- 
| aibă drept părinte duhovnicesc într-o zi - fie ca preot, ori poate chiar ca episcop. 


Mavra era şi ea binecunoscută în sat pentru evlavia ei, deci când ea şi Timotei s-au 
căsătorit, toţi s-au bucurat de armonioasa legătură a celor doi tineri. Frau 
încredințaţi că fericita căsătorie va aduce mult bine satului lor şi Bisericii lui 
Hristos. Aceasta a şi fost să fie, dar într-un chip neaşteptat. 


Văzând cum întreg satul se bucură pentru ei şi cât erau de iubiţi, unii dintre săteni 
au început să pizmuiască fericita pereche. Pizmuirea i-a dus curând la uneltiri 
drăceşti împotriva lui Timotei şi a Mavrei. Știind că Arrian, conducătorul ținutului, 
era un înfocat idolatru, ce nu ar fi lăsat vreun creştin pe care l-ar fi aflat să-i scape 
viu din mâini (fără numai dacă acela ar fi trădat pe Hristos şi ar fi jertfit idolilor), 
acei săteni au hotărât să-i pârască pe cei doi dregătorului la numai douăzeci de zile 
de la nunta lor. 


Îndată Arrian a cerut ca Timotei să se înfăţişeze înaintea lui. 1 se spusese că 
Timotei era citeţ în Biserică, învățând Cuvântul lui Dumnezeu din cărțile sfinte pe 
care le avea în casă, trăgând astfel pe mulţi idolatri la credinţa creştinească. Mai 
întâi Arrian a cerut ca Timotei să-i aducă toate cărțile sfinte. Dar Timotei, 
cunoscând că Arrian dorea să nimicească preţioasele cărți, a răspuns „O, 
dregătorule Arrian, să ştii că acele cărţi ale creştinilor îmi sunt ca nişte copii, căci 
cu ele îmi ajut fraţii şi, precum socotesc că ştii, nici un tată nu-şi lasă copiii să-i fie 
aruncaţi în foc. Deci, nici eu nu-mi pot lăsa fii duhovniceşti în mâinile tale 
necurate. Aceste sfinte cărți mă întăresc pe mine şi pe creştinii din satul meu, şi 
pentru ele îngerii Domnului, ce sunt întotdeauna aproape de noi, ne au în pază”. 


Răspunsul acesta l-a aţâţat pe Arrian, care a poruncit să se înroşească în foc fiarele 
care să fie băgate în urechile sfântului. Şi pe când ceilalți se cutremurau de 

drăceasca poruncă, Timotei a rămas neclintit. Arrian a grăit către Timotei: „Nu 
vezi uneltele de chinuire pregătite ție?” Dar Timotei i-a răspuns: „Nu vezi îngerii 
lui Dumnezeu care mă întăresc?” Astfel, chiar şi după această chinuire sălbatică, 
care l-a făcut să-şi piardă lumina ochilor trupeşti, ochii inimii sale au rămas 
luminaţi. 


Arrian a închipuit încă mai multe chinuri, turbând şi mai tare când n-a putut în nici 
un fel să-l biruie pe Timotei. De fapt, unele chinuri nici nu l-au atins - lăsându-i 
trupul şi credinţa nevătămate. Sfântul primi toate chinurile fără a-şi pierde curajul 
şi fără a cârti. 


Când turbatul dregător şi-a dat seama că nu-l poate nicicum schimba pe Timotei 
prin chinuire, i-a venit gând s-o cheme pe Mavra, soția lui Timotei, nădăjdnuind ca 
ea, cu sfatuturile ei de tânără şi chipeşă nevastă, să-l facă să primească a se lepăda 
de Hristos şi a jertfi idolilor. La început tiranul s-a prefăcut a fi bun cu ea şi 1-a 
spus de planul său ca ea să-l îndemne pe Timotei să se lepede de credinţa lui. El i-a 
spus: „O, Mavra, am auzit că nici douăzeci de zile nu au trecut de când te-ai 
măritat cu soţul tău, acel nefericit Timotei. Este ruşinos ca credinţa lui să stea în 
calea desfătării voastre cu o minunată viaţa împreună. Deci, du-te aşa cum eşti 
împodobită şi sunt încredinţat că tu vei avea puterea să-l îndupleci să mi se supună, 
astfel ca să nu-ţi pierzi soţul înainte de a fi gustat desfătările căsniciei”. 


Mavra a primit degrabă să meargă să stea de vorbă cu iubitul ei soţ. Dar nu avea de 
gând să- | îndemne să-şi schimbe credinţa. Ci mai curând mergea să-l întărească în 
mucenicia sa şi să se întărească şi ea cu cuvintele lui, căci se aştepta ca şi ea să 
sufere pentru Hristos, de nu se supunea lui Arrian. 


După ce l-a văzut pe Timotei, cu îndrăznire a spus dregătorului că şi ea era creştină 
şi gata să sufere mucenicia pentru adevărata credinţă. lată ce familie sfântă, pe care 
nici necazul, nici grijile, nici prigonirea, nici primejdia, nici tăierea nu era în stare 
s-o despartă de Domnul. 


Cuvintele Mavrei, ce şi-a mărturisit cu atâta vitejie credinţa înaintea dregătorului, 
l-au aţăţat şi mai mult pe acesta, căci i-a zădărnicit cu totul planul de a-l face pe 
Timotei să se încline. EI începu să închipuie chinuri încă mai sălbatice şi diabolice 
pentru ea, spre a încerca s-o silească să se lepede de credinţă. I-au smuls părul şi i- 
au tăiat toate degetele. Dar pe când o munceau, ea se ruga lui Dumnezeu să-l ierte 
pe chinuitorul ei. Şi ea a rămas de multe ori neatinsă de acele chinuri, ce n-au putut 
defel s-o facă a slăbi cu duhul. Focul dragostei sale pentru Hristos făcea ca durerea 
chinurilor să-i pară foarte slabă. 

Când nici unul dintre acele chinuri nu au izbutit să slăbească hotărârea Mavrei de a 
rămâne neclintită întru Hristos, turbatul tiran a răspuns la fel ca gloata din vechime 
când au cerut ca Hristos să se răstignească. El a poruncit ca Timotei şi Mavra, 
fericita însoţire de douăzeci de zile, să fie răstigniţi unul în faţa celuilalt pe cruci de 
lemn. 


Deci citeţul Timotei şi strălucita lui soție Mavra mulţumiră lui Dumnezeu că 1-a 
întărit în enhinurile cele înfricoşate. Răstigniți pe cruce, ei au trăit încă nouă zile. 
Sprijiniţi în chip minunat de către Domnul, se îndemnau şi se mângăiau unul pe 
celălalt şi astfel nu au ajuns nicicum să-şi piardă curajul ori să slăbească cu duhul, 
în ciuda tuturor durerilor îndurate. Una din Vieţi adaugă: „întinşi astfel în agonia 
morţii, înaintea ochilor lor împăienţeniţi s-a ivit o slăvită vedenie de îngeri, 
făcându-le semn şi arătând către scaunele din cer, alături de lisus Hristos pentru 
care au murit”. 


In a zecea zi de la crucificare ei şi-au dat sufletele Domnului, plecând în marea 
călătorie veşnică împreună, un suflet în două trupuri. 

Acatistul care urmează s-a scris în anul1998, după relatarea vieţii acestor sfinţi în 
data de 3 mai 1996, la Capela unde P. C. Părinte Profesor Vasile Mihoc, săvârşea 
Taina Sfântului Maslu. Vorbirea sfinţiei sale mi-a dat un puternic imbold de a 
căuta şi aprofunda cunoaşterea acestor sfinţi pe care am început să-i simt foarte vii, 
puternici şi apropiaţi. În aceste condiţii, apropiindu-se data Tainei Cununiei cu 
soţia mea, am cerut binecuvântarea părintelui duhovnic Ieroschimonahul Neofit 
(părintele lorest) trecut în acelaşi an la Domnul, de la Mănăstirea Turnu, judeţul 
Vâlcea, pentru a încerca scrierea unui acatist de mărire a vieţii şi puterii acestor 
sfinți, mai ales pentru ajutorarea tinerilor, căsătoriţi sau nu. 


Preţul acestei scrieri l-am plătit în cele câteva nopţi nedormite în liniştea cărora 
inspirația Sfântului Duh a adiat peste binecuvântarea părintelui şi peste osteneala 
depusă la compunerea acatistului, urmată de o zi şi o noapte de stări febrile şi 
temperatură ciudat manifestată. M-am bucurat în aceste stări, cu bucuria celui care 
ştie că oricât de dificil e drumul, la capătul lui se găseşte mângâierea. Manuscrisul, 
parte scris cu creionul, parte cu pixul, a fost cadoul de nuntă făcut soției mele, 
Vera, în 6 septembrie 1998, la Satu Mare. 


Textul, dactilografiat prin oboseala colegului sibian Alin Câmpean, astăzi preot 
profesor la Facultatea de Teologie din Caransebeş, a fost arătat iluştrilor mei 
profesori şi episcopi, astăzi mitropoliți, ÎPS Dr. Laurenţiu Streza, Mitropolitul 
Ardealului şi ÎPS Dr. Irineu Popa, Mitropolitul Olteniei, care au avut aprecieri 
pozitive la adresa acestui imn, recomandând tipărirea lui. 


Liturgic vorbind, acest acatist s-a citit prima dată în biserica din Lazaret unde 
slujea Părintele Vasile Mihoc, care a socotit că la acea vecernie ar fi potrivit să-l 
rostim, dându-mi îndemnul de a vorbi celor prezenţi acolo despre viaţa Sfinţilor 
Timotei şi Mavra. Având câteva copii xerox ale Acatistului câteva persoane mi |- 
au cerut pentru a-l citi şi acasă. Peste o jumătate de an la pangarul bisericii din 
Mihai Viteazul, au apărut câteva exemplare care se vindeau, cu recomandarea 
părintelui Achim Băcilă, care a considerat că este un acatist consacrat. 


Se făcea tocmai atunci consacrarea lui ca o rugăciune de folos celor care întâmpină 
greutăţi în viaţa de familie. Eram student în anul IV la teologie, când mi s-a cerut 
de fratele losâmică, acum părintele Iosif Toma, să scriu un articol despre aceşti doi 
sfinţi mucenici căsătoriţi, lucru care s-a concretizat în două coloane ale ziarului 
lisus Biruitorul. Era prima semnătură oficială în dreptul mărturisirii vieţii acestor 
sfinți. Icoana sfinților e pictată de Doamna Dobrescu Laura, care împreună cu 
Părintele Dobrescu lon Florentin, preot la românii din Setubal, Portugalia, ne-au 
fost naşi de cununie. Am găsit-o într-o dimineaţă, în casa naşilor care mi-au spus 

să iau din încăpere ce consider că ar fi un dar pentru noi. Era la colţul de rugăciune, 
proaspăt pictată. 


Acum în 2010, la 12 ani de la vestea despre aceşti sfinți auzită printr-o predică, 
căci „credinţa vine prin auzire”, nu-i aşa?, iată o primă înfăţişare a Acatistului la 
lumina tiparului, care vă aduce dumneavoastră, rugătorilor, posibilitatea de a-i lua 
pe Sfinţii Timotei şi Mavra împreună urcători spre cereasca Împărăţie. 


La inaugurarea Centrului parohial pentru copii şi tineri Sfinţii Timotei şi Mavra din 
Slimnic, Sibiu, doresc ca acest Acatist şi rugăciunea martirilor lui Hristos, Timotei 
şi Mavra, să rânduite în biserici copii frumoşi la suflet şi tineri doritori de castitate, 
semnul de pe trup şi suflet care ne face să semănăm cu cei a căror icoană o privim. 


Preot Piţ George Cosmin 


LI) 
o 























oe 





-.. 
Li 
- 
IND 
- 
- 
.. 
ră] > 


























(i e% 


o 
“. 


Acatistul Sfinţilor mucenici Timotei şi Mavra 


Tropar: Ca cei ce prin învoiala cea bună, v-aţi lipsit unul de altul pentru un timp, 
fiind răstigniți pentru mărturisirea lui Hristos înaintea necredincioşilor, acum 
Mirele sufletelor voastre nedespărțiți v-a făcut, primindu-vă în slava Sa. Căruia, 
Sfinților Timotei şi Mavra rugaţi-vă cu osârdie pentru noi, care privind la chipul 
vieţuirii voastre, suntem îndemnați de Duhul să-l urmăm. 


SR o e 


Condacul 1 

Dumnezeu, care adună pe cele risipite, v-a ales făcându-vă unul prin dumne- 
zeiasca rânduială a cununiei creştineşti şi rămânând până la sfârşit credincioşi 
Celui întru care nu este mutare sau umbră de schimbare, pildă ne sunteți, căci v-aţi 
însoțit spre a-l face voia pentru aceasta vă cântăm: Bucuraţi-vă, Sfinţilor Timotei 
şi Mavra, care de nunta cerească vă îndulciţi! 


Icosul 1 

“Mai fericiți Sunt doi laolaltă decât unul căci dacă unul cade, îl ridică celălalt. 
Dar vai de cel singur care cade şi nu este cel de-al doilea ca să-l ridice” - ne 
grăieşte Ecclesiastul. De aceea, ţie, Sfinte Timotei, pururea îndemnătorul soţiei 
tale îți grăim: 

Bucură-te, mire bineplăcut lui Dumnezeu; 

Bucură-te, că treze ţi-au fost mintea şi inima în tot ceasul; 

Bucură-te, că te-a încununat Dumnezeu pentru sudoarea ostenelii tale; 

Bucură-te, că ai surpat viclenia vrăjmaşului mântuirii noastre; 

Bucură-te, tinereţe mult încercată; 

Bucură-te, al Bisericii slujitor prin citire; 

Bucură-te, că Duhul Sfânt îşi găseşte desfătarea întru tine; 

Bucură-te, pârgă a poporului celui nou al lui Hristos; 

Bucură-te, că singur numele de creştin ţi-a pricinuit mucenicia; 

Bucură-te, bărbăţie de Dumnezeu lăudată; 

Bucură-te, prieten al sfinților în zilele vremelniciei tale; 

Bucură-te, că aceia bine te-au primit când ai trecut din acest veac înşelător; 
Bucură-te, Sfinte Timotei, următorule al lui Hristos! 


Condacul al 2-lea 

Aflând din Sfânta Scriptură că Dumnezeu a zis: “nu este bine să fie omul singur”, 
iar că Fiul Său a revărsat minunate daruri în Cana Galileii şi că Duhul Sfânt uneşte 
pe cei ce se iubesc, ai râvnit însoțirii plăcute Lui, fiindu-ţi dăruită pentru aceasta 
fecioara Mavra, cu care lăudând pe Dumnezeu, cântar: Aliluia! 

Icosul al 2-lea 

“Ce femei au creştinii!”, strigau păgânii, mirându-se de puterea acestora în faţa 
celor mai îngrozitoare iscodiri de chinuire. Nu te-ai arătat mai prejos, Sfântă 
Mavra, de aceea cu sfială îndrăznim: 

Bucură-te, mireasă bineplăcută lui Dumnezeu; 

Bucură-te, floare crescută sub razele Soarelui Hristos; 

Bucură-te, aleasă fecioară în alaiul Mirelui; 

Bucură-te, că mâinile ţi s-au sfinţit prin ţinerea Sfintei Cruci; 

Bucură-te, înveşmântată în chip cuviincios; 

Bucură-te, pruncă ce ruşinezi pe cele cărunte, dar lipsite de înţelepciune; 

Bucură-te, însoţire cu bărbatul tău spre fapte bune; 

Bucură-te, ascultătoare a lui Timotei în cele din urmă; 

Bucură-te, că ighemonul te-a înspăimântat cu văduvia; 

Bucură-te, că ai biruit-o cu împreună pătimirea; 

Bucură-te, frumuseţe nevăzută de cei nesimţitori,; 

Bucură-te, credincioşie în inimă tăinuită; 

Bucură-te, Sfântă Mavra, următoare a lui Hristos! 


Condacul al 3-lea 

Mare rană capătă diavolul, că în legea nouă harul lui Hristos întăreşte firea cea mai 
slabă a femeilor, iar acestea ruşinează pe cel fără de trup vrăjmaş al nostru. Noi 
luând aminte la aceste biruinţe, aducem lui Dumnezeu cântare: Aliluia! 


Icosul al 3-lea 

“Nimeni nu-şi dă copiii la moarte!” ai strigat, nevrând să scoţi la iveală cărţile 
sfinte ce ţi s-au încredinţat. Ne bucurăm pentru purtarea ta de grijă şi-ţi zicem: 
Bucură-te, robule al Cuvântului lui Dumnezeu; 

Bucură-te, al Sfintei Scripturi nedefăimătorule; 

Bucură-te, că pe Duhul Sfânt nu L-ai întristat; 

Bucură-te, că El ţi-a grăit în urechile inimii; 

Bucură-te, iscusit lucrător al celor duhovniceşti; 

Bucură-te, împlinitor al celor propovăduite de tine; 

Bucură-te, că n-ai dat cele sfinte câinilor; 

Bucură-te, că pentru aceasta ochii ţi-au fost scoşi; 

Bucură-te, că pentru asprele căi, gura ta nu grăia lucruri omeneşti; 

Bucură-te, că te-ai bucurat să fii pedepsit în această lume; 

Bucură-te, că prin ochii mântuirii ai primit cele cereşti; 

Bucură-te, că plângi amarnic pentru privirea noastră la cele fără cuviinţă; 
Bucură-te, Sfinte Timotei, următorule al lui Hristos 

Condacul al 4-lea 

Sfinți sunt copiii creştinilor, că intră în lume prin uşa Botezului, sfinte sunt şi 
cărţile tale, Timotei, pe care le ţineai ca pe copiii tăi. Lui Dumnezeu, care te păzea 
când citeai din ele, Îi aducem laudă: Aliluia! 


Icosul al 4-lea 

Preţ numai de-o clipă îmbrățişând răul cuget, ai ascultat de pedepsitorul Arian şi 
fără să te sfătuieşti cu soţul tău, înduplecată de chinurile lui, te-ai înmiresmat şi 
împodobit necuviincios. Acela scârbindu-se nu de tine, ci de mirosurile cele vătă- 
mătoare de suflet, te-a mustrat cu asprime, dar cu înmiită dragoste şi ascultându-l, 
te lăudăm zicând: 

Bucură-te, că trandafirul vieţii tale şaptesprezece petale număra când ai pătimit; 
Bucură-te, că puternic sprijin în rugăciunile soţului tău ai avut; 

Bucură-te, că frica de Dumnezeu ţi-a risipit teama de mulţimea muncilor; 
Bucură-te, că ai înţeles cu repeziciune pricina mâhnirii soţului tău; 

Bucură-te, că dragostea lui te-a înduplecat, iar nu asprimea vorbelor; 

Bucură-te, că te-ai depărtat de negreala păcatelor; 

Bucură-te, că gândul vrăjmaş a pierit ca ceara în faţa focului; 

Bucură-te, mustrare cu tărie a păgânului Arian; 

Bucură-te, vădire a înşelătoriei lui; 

Bucură-te, că ţi-ai împodobit duhul cu blândeţea şi liniştea; 

Bucură-te, că mireasma sufletului tău a plăcut lui Dumnezeu; 

Bucură-te, că în acest chip se împodobeau sfintele femei; 

Bucură-te, Sfântă Mavra, următoare a lui Hristos! 


Condacul al 5-lea 

Bine ai ştiut să dai răspuns pentru nădejdea ta, fericită Mavra, încât păgânii cre- 
deau că soţul tău te-a vrăjit, dar el, pătrunzând împletirile vrăjmaşe te-a luminat ca 
să nu te lipseşti de vrednicia cântării îngereşti: Aliluia! 


Icosul al 5-lea 

Hristos însuşi îi grăia prin dumnezeieştile cărți că nu e îngăduit omului să despartă 
ceea ce Dumnezeu a unit, iar Sfântul Timotei, cu puterea Duhului Sfânt, a răpus 
nimicnicia idolilor la care se închina păgânul, smulgând-o pe soţia sa din cursa 
aceluia care voia să-i despartă, drept pentru care îl vom lăuda: 

Bucură-te, că n-ai voit să intri singur în împărăție; 

Bucură-te, că te-ai ostenit s-o 1€i şi pe a ta soţie; 

Bucură-te, că în acel ceas pentru tine aproapele era Sfânta Mavra; 

Bucură-te, că mai fericit este a da decât a lua; 

Bucură-te, că Dumnezeu te-a îmbogăţit cu aşa o fecioară; 


LI) 
o 


ee 
e 




















Bucură-te, că aceasta înainte de tine cu altcineva n-a schimbat vreun cuvânt; 
Bucură-te, că nici la masă cu altcineva n-a stat; 

Bucură-te, că te-ai ştiut dator pentru asemenea dar; 

Bucură-te, că prin truda ta ai vrut să înmulţeşti darul; 

Bucură-te, că mai înainte ţi-ai văzut cununa pregătită de îngeri; 

Bucură-te, solitorul celor ce vor să-ţi urmeze; 

Bucură-te, că moartea te-a apropiat mai mult de noi; 

Bucură-te, Sfinte Timotei, următorule al lui Hristos! 


Condacul al 6-lea 

Ziua Domnului în viaţă curată o petreceai, odihnindu-te cu adevărat dinspre 
lucrarea oricărui păcat, că aceasta se cere celor ce chivernisesc tainele lui Dumne- 
zeu, care primeşte jertfele noastre fără de sânge şi cântarea: Aliluia! 


Icosul al 6-lea 

Trimite-ne Sfântă Mavra, întoarcere de la obiceiurile cele prea urâte, precum tu, 
când s-a luat căluşul din gura lui Timotei şi grăindu-ţi, ai aruncat în urmă cheia cu 
care vrăjmaşul se căznea să-ţi întoarcă inima înapoi la lume. Slobozindu-te aşadar 
de lumeasca împătimire, ai primit pe Duhul Sfânt care te întărea, iar pe noi ne 
îndeamnă să-ţi cântăm biruinţa astfel: 

Bucură-te, bună rânduitoare a vieţii tale; 

Bucură-te, gând nedezlipit de soţul tău, Timotei; 

Bucură-te, că lui, ca Domnului te-ai supus; 

Bucură-te, pavăză a celor ce-ţi urmează; 

Bucură-te, căutare fără linişte a celui cu care te-ai însoţit; 

Bucură-te, că ai lăsat cele de puţină vreme şi deşarte ale acestei lumi; 

Bucură-te, că te-ai încredinţat de iertatea păcatelor prin mucenicie; 

Bucură-te, inimă încercată ca aurul în topitoare; 

Bucură-te, că încercările ţi-au fost spre lămurirea credinţei; 

Bucură-te, că Duhul Sfânt spre tine a suflat; 

Bucură-te, că asemenea untdelemnului peste tine S-a revărsat; 

Bucură-te, că toate bunătăţile de aici ţi s-au tras; 

Bucură-te, Sfântă Mavra, următoare a lui Hristos! 


Condacul al 7-lea 

Văzând că bărbatul tău nevinovat fiind pătimeşte, ai vrut să vinzi îmbrăcămintea de 
mireasă, aurul, podoabele de nuntă, crezând că s-a îndatorat mult. Dar te-ai dumirit 
şi povăţuieşti pe toţi că datoria noastră e să ne înfăţişăm ca nişte jertfe vii, sfinte şi 
fără de prihană înaintea lui Dumnezeu şi să-l mulţumim pururea, cântând: Aliluia! 

Icosul al 7-lea 

Cinstitor de Dumnezeu te-ai arătat după numire, de aceea şi în rugăciune îndrăz- 
neală ai căpătat când soția ta şi-a mărturisit neputinţa. Tămâia rugăciunii tale a 
primit-o Dumnezeu, de care învredniceşte-ne şi pe noi, cei istoviți milostivirii Lui, 
după ce te vom lăuda aşa: 

Bucură-te, că ai urmat lui Avraam în credinţă; 

Bucură-te, al trimiterilor lui Pavel împlinire; 

Bucură-te, că Hristos cheamă toată Biserica întru slava Sa; 

Bucură-te, că şi tu ai chemat-o pe soția ta la nevoinţă; 

Bucură-te, că te-a urmat fără şovăială; 

Bucură-te, că n-ai vrut să fiți despărțiți întru mucenicie; 

Bucură-te, credincioşie faţă de întocmirea cea cu un suflet; 

Bucură-te, că valurile înviforate cer cârmaci; 

Bucură-te, că rugăciunea ţi-a călăuzit viaţa; 

Bucură-te, că truda şi rugăciunea a fost funia vieţii tale; 

Bucură-te, că a ta candelă nu s-a stins; 

Bucură-te, Sfinte Timotei, următorule al lui Hristos! 


Condacul al 8-lea 

Precum de demult îngerul Rafael I-a învăţat pe Tobie să se ridice la rugăciune 
pentru Sara, care era menită din veac pentru el şi având căţuia în mână să alunge cu 
tămâieri demonul care o întrista în noaptea nunţii, aşa şi tu Sfinte Timotei, întărit ai 
fost de înger în rugăciunea pentru Mavra, de care sufletul tău s-a lipit foarte şi 
văzând-o întărită de harul lui Dumnezeu te-ai bucurat cu cântarea: Aliluia! 


Icosul al 8-lea 

Se veseleşte de tine duhul nostru Sfântă Mavra când vedem preschimbarea ta prin 
Duhul Sfânt, că mustri pe cel ce te îndemna la amăgirea bărbatului tău şi voia prin 
aur să-ţi pogoare sufletul în pierzare, dar tu încinsă cu armele Domnului Hristos ai 
biruit, pentru care ascultă aceste laude: 

Bucură-te, iscusită mânuitoare a armelor duhovniceşti; 

Bucură-te, îngrădită cu adevărul lui Dumnezeu; 

Bucură-te, cu platoşa dreptăţii îmbrăcată; 

Bucură-te, că te-ai încălţat pentru predicarea lui Hristos; 

Bucură-te, că săgețile celui rău le-ai nimicit cu pavăza credinţei; 

Bucură-te, că mărturisindu-L înaintea tuturor, ţi-a fost smuls părul; 

Bucură-te, că ai avut ocrotire de sus; 

Bucură-te, că pentru Cel ce te-a zidit cu mâna, ţi-au fost tăiate degetele; 

Bucură-te, luare în râs a celui ce doar trupul putea să-l vatăme; 

Bucură-te, că precum acela se trecea, sufletul pe dinăuntru îţi înflorea; 

Bucură-te, Sfântă Mavra, următoare a lui Hristos! 


Condacul al 9-lea 

După cristelniţa Botezului creştin ţi-a fost pregătită Sfântă Mavra o căldare cu apă 
fierbinte, însă căldura Duhului Sfânt turnată în tine la naşterea cea de-a doua 
clocotea mai arzător, încât ai fost nevătămată şi dobândind inimă curată prin 
înnoirea Botezului ai mulţumit lui Dumnezeu cel minunat între sfinţi: Aliluia! 


Icosul al 9-lea 

Prin tine, Sfinte Timotei a fost chemată la aceste nevoinţe aceea care în toate ţi-a 
urmat; acum ea, ieşind în privelişte, iar tu rugându-te în tăcere, îți zicem: 
Bucură-te, îndelungă deprindere cu rugăciunea; 

Bucură-te, că obiceiul vostru n-a rămas tăinuit nouă; 

Bucură-te, îndemn înfocat spre într-ajutorare la mântuire; 

Bucură-te, că legea lui Hristos ai păzit; 

Bucură-te, că te-a copleșit fericita întristare; 

Bucură-te, că Duhul te-a învăţat să împărtăşeşti dureri străine; 

Bucură-te, că mâini sfinte ridicai în tot locul; 

Bucură-te, că de aceea s-au umplut de daruri de sus; 

Bucură-te, că din căuşul lor reverşi bunătăţi trebuincioase la vreme; 

Bucură-te, înțelepte care ţi-ai rânduit tăcerea spre folos; 

Bucură-te, că duhovniceşte priveai la chinurile Sfintei Mavra, fiindu-ţi scoşi ochii; 
Bucură-te, că te-ai mirat de tăria credinţei ei; 

Bucură-te, Sfinte Timotei, următorule al lui Hristos! 


Condacul al 10-lea 

Ai fost căsătorit şi nu lumii, ci Domnului te-ai îngrijit să placi, căci auzind pe 
fericitul Pavel cum întreabă “ce ştii tu bărbate dacă îți vei mântui femeia”, aceasta 
a fost o mântuitoare grijă a vieţii tale, găsind răsplată în sălaşele lui Dumnezeu, pe 
care împreună cu tine îl lăudăm: Aliluia! 


Icosul al 10-lea 

Prin fapte a fost arătată puterea ta de la Hristos, Sfântă muceniță Mavra când, după 
smulgerea părului, tăierea degetelor, afundarea în apa fierbinte, iar a intrat dia- 
volul în inima păgânului, ce după fapte era fără de inimă, vrând să-ţi umple gura cu 
cărbuni aprinşi, pentru care te înconjurăm cu aceste laude: 

Bucură-te, că păgânul s-a făcut unealta bucuriei tale; 

Bucură-te, că pomenirea numelui lui Hristos 1-a înnebunit; 

Bucură-te, că proorocului Isaia ai urmat; 

Bucură-te, că cele vechi au trecut şi toate s-au făcut noi; 

Bucură-te, îndemn spre împărtăşirea cu Hristos, cărbunele nostru curăţitor; 
Bucură-te, că Hristos slava Sa şi cântări îngereşti ţi-a gătit; 

Bucură-te, că EI te-a curățit de tot păcatul; 

Bucură-te, că arderea făcliei te veselea; 

Bucură-te, că ne cerți când focul limbii noastre aprinde codrii; 

Bucură-te, că făclie înţelegătoare te privim; 

Bucură-te, că aprinzi evlavia noastră rece; 

Bucură-te, dezmorţire a celor îngheţaţi în fărădelegi; 

Bucură-te, Sfântă Mavra, următoare a lui Hristos! 


Condacul al 11-lea 

Auzind că Sfântul Timotei a fost pricina împotrivirii tale în a jertfi zeilor, s-a 
mâhnit ighemonul hotărând ca pe amândoi să vă răstignească pe cruce, unul în faţa 
celuilalt, spre a vă împinge în prăpastia deznădejdii, dar voi v-aţi împletit glasul 
lăudând cu bucurie mare pe Dumnezeu: Aliluia! 


Icosul al 11-lea 

Îngerească a fost scurta voastră petrecere pământească încât şi zile pe cruce 
răstigniți aţi stat, asemenea numărului cetelor celor fără de trupuri. Moartea 
Domnului vestiți până ce iarăşi va să vină cu slavă, de aceea mai întâi cu tine, 
Sfinte "Timotei, ne lăudăm zicând: 

Bucură-te, bun chivernisitor al vieţii tale; 

Bucură-te, că sfârşit pe măsură ai dobândit; 

Bucură-te, al soției tale sfătuitor de dimineaţa până seara; 

Bucură-te, că prin ochii minţii pe lisus Hristos răstignit vedeai; 

Bucură-te, că te-ai răstignit împreună cu Hristos şi viaţa ta era a Lui; 

Bucură-te, că pironirea omului vechi însemnezi; 

Bucură-te, ucenic ascultător până la moarte de cruce; 

Bucură-te, că urmezi tâlharului căit la intrarea în Rai, 

Bucură-te, îndemn spre luarea zilnică, în duh, a crucii; 

Bucură-te, primitorule de nesățioasă hrană duhovnicească; 

Bucură-te, Sfinte Timotei, următorule al lui Hristos! 


Condacul al 12-lea 

Să ne străduim a ne cunoaşte fărădelegea, căci păcatul ne stă înainte în toate 
lucrurile, de aceea Hristos a pironit pe cruce zapisul cel scris împotriva noastră. 
Dar vai celor ce prin păcat răstignesc pe Fiul lui Dumnezeu a doua oară şi nu ştiu 
să slăvească pe Dumnezeu neîncetat cu cântarea: Aliluia! 


Icosul al 12-lea 

Nu pe priceperea ta te-ai bizuit Sfântă Mavra, ci pe nădejdea în Domnul de care te- 
ai hpit fără clintire. Apropiindu-se ceasul să-ţi dai sufletul lui Dumnezeu ţi-a 
îngăduit încă o încercare şi biruind ai fost răsplătită să cunoşti prin vestirea înge- 
rului adevărul lui Dumnezeu despre împreuna pătimire şi încununare, veste care 
ajungând şi la noi te cinstim cu vrednicie: 

Bucură-te, părtaşă a lui Timotei la suferinţa crucii; 

Bucură-te, că întru răstignire te-ai dovedit demnă însoţitoare; 

Bucură-te, că limpezimea cugetului ai avut până la sfârşit; 

Bucură-te, sfătuitoarea soţului tău de seara până dimineaţa; 

Bucură-te, că în două rânduri pe vrăjmaşul cu chip de lumină l-ai alungat; 
Bucură-te, că de hrana ta S-a îngrijit Dumnezeu; 

Bucură-te, că ai dorit Canaanul harului, nu cel pământesc unde curge lapte şi mie- 
re; 

Bucură-te, că paharul morţii de la Hristos ai aşteptat; 

Bucură-te, că sfatul lui ţi-a pricinuit mântuirea; 

Bucură-te, că în Hristos, nici femeia fără bărbat, nici bărbatul nu e fără de femeie; 
Bucură-te, Sfântă Mavra, următoare a lui Hristos! 


Condacul al 13-lea (de trei ori) 

O, Sfinților mucenici Timotei şi Mavra ne minunăm de rânduiala lui Dumnezeu 
cea pentru voi, că la douăzeci de zile după creştineasca însoţire aţi fost chemaţi la 
nunta cea cerească, intrând în cămara împodobită a Mirelui prin strâmta poartă a 
celor nouă zile de împreună răstignire unul în faţa celuilalt. Învăţaţi-ne şi pe noi în 
deprinderea prieteniei care se căleşte în greutăţi şi suferinţe pentru Hristos, căruia îi 
cântăm împreună cu voi: Aliluia! 


Apoi, se zice: 


Icosul 1 

“Mai fericiți Sunt doi laolaltă decât unul căci dacă unul cade, îl ridică celălalt. 
Dar vai de cel singur care cade şi nu este cel de-al doilea ca să-l ridice” - ne 
grăieşte Ecclesiastul. De aceea, ţie, Sfinte Timotei, pururea îndemnătorul soţiei 
tale îți grăim: 

Bucură-te, mire bineplăcut lui Dumnezeu; 

Bucură-te, că treze ţi-au fost mintea şi inima în tot ceasul; 

Bucură-te, că te-a încununat Dumnezeu pentru sudoarea ostenelii tale; 

Bucură-te, că ai surpat viclenia vrăjmaşului mântuirii noastre; 

Bucură-te, tinereţe mult încercată; 

Bucură-te, al Bisericii slujitor prin citire; 

Bucură-te, că Duhul Sfânt îşi găseşte desfătarea întru tine; 

Bucură-te, pârgă a poporului celui nou al lui Hristos; 

Bucură-te, că singur numele de creştin ţi-a pricinuit mucenicia; 

Bucură-te, bărbăţie de Dumnezeu lăudată; 

Bucură-te, prieten al sfinților în zilele vremelniciei tale; 

Bucură-te, că aceia bine te-au primit când ai trecut din acest veac înşelător; 
Bucură-te, Sfinte Timotei, următorule al lui Hristos! 


Condacul 1 

Dumnezeu, care adună pe cele risipite, v-a ales făcându-vă unul prin dumnezeiasca 
rânduială a cununiei creştineşti şi rămânând până la sfârşit credincioşi Celui întru 
care nu este mutare sau umbră de schimbare, pildă ne sunteţi, căci v-aţi însoţit spre 
a-l face voia pentru aceasta vă cântăm: Bucuraţi-vă, Sfinţilor Timotei şi Mavra, 
care de nunta cerească vă îndulciţi! 


Rugăciune 


O, îndelung răbdătorilor pe care Dumnezeu v-a împuternicit cu harul Său, Sfinţilor 
mucenici Timotei şi Mavra, v-aţi făcut pricinuitori de mântuire unul celuilalt. 
Căutaţi spre jertfa aceasta de laudă şi de mulțumire dar şi de nevrednică cerere ce-o 
aducem înainte, căci luptând aţi biruit şi găsind fericitul capăt al drumului strâmt, 
acum la lărgime vă veseliți, întăriți pe cei ce sunt încă în luptă pe cale. 


Cărările bătătorite ale păcatelor noastre trecute dorim să le lăsăm în urmă, ne unim 
întru acest gând doi şi trei şi nădăjduim să fim ascultați de Dumnezeu, având şi 


mijlocirea voastră. 


Când se clatină casa sufletului nostru din pricina păcatului ce preschimbă temelia 
de piatră în nisip lunecos, alergaţi grabnic şi nu îngăduiţi pierderea noastră. 


Icoana vieţuirii voastre înțelepte frumoasă se arată sufletului nostru şi ochilor 
curaţi, deprinşi cu căutarea celor cuviincioase. 


Bucuraţi-vă, că Dumnezeu inimile voastre pământ roditor le-a făcut, Aceluia 
rugaţi-vă să lucreze şi în inimile noastre spre a aduce roade vrednice de pocăință. 


Amin. 

li Cântare de laudă la Sfinţii mucenici Timotei şi Mavra 


, Timotei şi Mavra pe cruce stau răstigniți, 
Faţă în față. 


1 Chipurile lor albe 

, De suferinţă, prin Domnul Hristos 
Unul pe celălalt se privesc, 

Mai bine decât prin ochii trupeşti. 


| Căci suferinţa lor pe ei i-a înălțat 
Mai presus de toate. 


< Timotei grăieşte: 

A „ Mavra iubită, scumpa mea, 

Sora mea, trupul tău fragil mai tare ca al meu doare! 
Dar să nu te laşi, scumpa mea, sora mea, 

iu ci cu mine Să stai în rugăciune! 

Către Hristos al nostru 

Gândurile noastre să le ţintuim. 


i Mavra răspunde: 

i. „ Timoteie iubit, dragul meu, 

Fratele meu, cu adevărat Duhul Domnului 
Pe mine mă-ntăreşte. 


II Stăpânul Hristos durerea îmi alină, 
Dar pe mine acum mă dor rănile tale cumplite, 
O slava mea, soțul meu iubit. 


ră Dar încă puţin, dragul meu, 
dulcele meu frate, 
încă puţin, Să îndurăm, 


| să îndurăm până la capăt. 
ja Din ghimpii suferințelor noastre 
, vor înflori trandafiri, 


Iar pe tine te voi vedea binecuvântat şi plin de slavă 
Intre oştirile cereşti. 


A O, să îndurăm, să îndurăm cu bucurie, fără strigăt. 

Să nu adormim de durere, scumpul meu, 
Ci treji să fim, 


Domnul poate veni în orice clipă - 
Să nu fim ruşinaţi, în mijlocul chinului nostru. 


Iată văd cerurile deschizându-se, 
Iată văd comorile negrăite pregătite nouă. 


Timotei către Mavra grăieşte: 

„ O sora mea prea minunată, 

O Mireasa Domnului meu IHristos, muceniță slăvită! 
Pe Hristos Domnul îl slăvesc! 

Pe EI să-L slăvim pentru marea Sa milă! 

Iată El pe noi ne-a învrednicit 

de această moarte decât toate mai înaltă. 


O Slavă Ţie Dumnezeul nostru, Slavă Ţie! 
Celui Care pentru noi Te-ai jertfit, Slavă Ţie! 
Noi acum Sufletele noastre 

Întru ale Tale mâini le aşezăm. ” 


(Extras din cartea Sfântul Nicolae Velimirovici - “Proloagele de la Ohrida” ) 

